


Z A P I S N I K
36.  sjednice Vijeća Gradske četvrti Donja Dubrava,
održane 23. svibnja 2024.
u dvorani „AB“ Područnog ureda gradske uprave Dubrava, Dubrava 49,
s početkom u 16,00 sati


Nazočni članovi Vijeća: Trpimir Majcan, Mladen Cetinja, Petar Atanasoski, Antun Bošnjaković, Igor Božić, Mira Božić, Ivan Forgač, Nikola Horvatić, Tomislav Ivanek, Alin Kavur, Ankica Penava Pejčinović, Hrvoje Tomić i Ivan Totić.
Nenazočni članovi Vijeća: Darijan Belec i Adriano Friganović (ispričao se)
Nazočni djelatnici Gradskog ureda za mjesnu samoupravu, promet, civilnu zaštitu i sigurnost: Marija Nakić – voditeljica Područnog odsjeka Donja Dubrava, Marijana Lepur, stručna savjetnica za rad tijela mjesne samouprave i Silvestar Smrekar - stručni referenti za rad tijela mjesne samouprave. 
Predsjednik utvrđuje da je sjednici nazočno 13 članova Vijeća te ono može pravovaljano odlučivati. Otvara 36. sjednicu Vijeća Gradske četvrti Donja Dubrava. 
Pita članove Vijeća imaju li primjedbi na zapisnik prethodne sjednice. Budući da primjedbi nije bilo, nakon provedenog glasovanja utvrđuje da je zapisnik 35. sjednice jednoglasno prihvaćen.
Potom pita članove Vijeća imaju li prijedloge za dopunu dnevnog reda. Kako prijedloga nije bilo, nakon provedenog glasovanja utvrđuje da je jednoglasno usvojen


DNEVNI RED:

1. Prijedlog zaključka o davanju mišljenja o zahtjevu za zakup neizgrađenog građevinskog zemljišta, k.č.br. 6830 k.o. Dubrava – donošenje zaključka
- predlagatelj: predsjednik Vijeća
2. Prijedlog zaključka o očitovanju o zahtjevu za kupnju zemljišta (prema zahtjevu MEDIKOL GRUP d.o.o.) k.č.br. 132/3 i k.č.br. 132/6, obje k.o. Pešćenica, z,k.č. 7720/21, z.k.č. br. 7720/70 i z.k.č.br. 7720/71, sve u vlasništvu Grada Zagreba – donošenje zaključka
- predlagatelj: predsjednik Vijeća
3. Prijedlog zaključka o prijedlogu rušenje ili sanacije i uređenja ruševnog objekta u ulici Dubrava 164, k.č br. 7703, k.o. Dubrava
· predlagatelj: Alin Kavur
4. Prijedlog zaključka o prijedlogu osoba za obavljanje poslova domara u objektima mjesne samouprave za razdoblje srpanj – prosinac 2024.
predlagatelj: predsjednik Vijeća
5. Prijedlog zaključka o prijedlogu za boljim uređenjem protoka prometa u Banatskoj ulici
predlagatelj: predsjednik Vijeća
6. Donošenje zaključaka o davanju mišljenja po članku 86. Statuta Grada Zagreba na: 
0. predlagatelj: predsjednik Vijeća
1. Prijedlog odluke o izmjenama i dopunama Odluke o prihvaćanju prijenosa osnivačkih prava nad ustanovom Upravljanje sportskim objektima na Grad Zagreb i obavljanju osnivačkih prava i obveza
1. Prijedlog odluke o izmjenama i dopunama i dopuni Odluke o prihvaćanju prijenosa osnivačkih prava nad URIHO-m-Ustanovom za profesionalnu rehabilitaciju i zapošljavanje osoba s invaliditetom s Hrvatskog saveza gluhih i nagluhih na Grad Zagreb i obavljanju osnivačkih prava i obveza
7. Pitanja, prijedlozi i obavijesti


Ad 1 - Prijedlog zaključka o davanju mišljenja o zahtjevu za zakup neizgrađenog građevinskog zemljišta, k.č.br. 6830 k.o. Dubrava – donošenje zaključka
- predlagatelj: predsjednik Vijeća
 
Predsjednik daje pojašnjenje i osvrt na Prijedlog zaključka. Otvara raspravu.
P. Atanasoski kaže  da s obzirom da se  u zakup daje neizgrađeno građevinsko zemljište u površini od 100m2 za namjenu parkiranja i 243 m2 za uređenje zelenih površina treba decidirano navesti za što se zakup daje, obzirom će se zelena površina pretvoriti u parking. Smatra da se treba odobriti samo kvadratura namijenjena za parking.
I. Totić inzistira da se u Zaključku navede na koji vremenski period se zakup daje.
A. Penava Pejćinović smatra da Vijeće treba imati stav o česticama u gradskom vlasništvu koje se daju u zakup za  namjenu parkiranja, obzirom iste služe za parking samo onima koji su zakupili prostor, a većina ulica na području Donje Dubrava ima problem s parkiranjem. 
U daljnjoj raspravi sudjeluju: H. Tomić, A. Bošnjaković, I. Totić, T. Majcan i M. Nakić.

Nakon rasprave predsjednik daje na usvajanje prijedlog da se zakup gradskog zemljišta odobri samo u površini 100m2 za parkirališni prostor na vremenski period od godinu dana. Prijedlog    je jednoglasno usvojen.

Nakon provedenog glasovanja Vijeće jednoglasno donosi


   Z A K L J U Č A K
 o davanju mišljenja o zahtjevu za zakup neizgrađenog građevinskog
zemljišta oznake k.č.br. 6830  k.o. Dubrava
  
 
1. Razmotren je dopis Gradskog ureda za upravljanje imovinom Grada  kojim se traži očitovanje Vijeća o zahtjevu Marine Cvetnić za zakup neizgrađenog građevinskog zemljišta oznake k.č.br. 6830 k.o. Dubrava za namjenu parkirališnog prostora i uređenja zelene površine.

1. Utvrđuje se da je Vijeće Gradske četvrti suglasno s davanjem dijela predmetnog zemljišta   k.č.br. 6830 k.o. Dubrava u površini od 100m2 u zakup, ali isključivo za namjenu parkirališnog prostora na rok od jedne (1) godine. 

3.     Ovaj Zaključak dostavlja se Gradskom uredu za upravljanje imovinom Grada.
 

Ad 2 - Prijedlog zaključka o očitovanju o zahtjevu za kupnju zemljišta (prema zahtjevu MEDIKOL GRUP d.o.o.) k.č.br. 132/3 i k.č.br. 132/6, obje k.o. Pešćenica, z,k.č. 7720/21, z.k.č. br. 7720/70 i z.k.č.br. 7720/71, sve u vlasništvu Grada Zagreba – donošenje zaključka
- predlagatelj: predsjednik Vijeća

Predsjednik otvara raspravu o Prijedlogu zaključka. 
Bez rasprave Vijeće jednoglasno donosi

  
       Z A K L J U Č A K
o očitovanju o zahtjevu za kupnju zemljišta 
                       Medicinski centar Medikol - k.č.br. 132/3 i 132/6, obje k.o. Pešćenica
z,k.č. 7720/21, 7720/70 i 7720/71, sve u vlasništvu Grada Zagreba 

 
1. Razmotren je dopis Gradskog ureda za upravljanje imovinom i stanovanje Klasa 944-01/20-001/1156 Urbroj: 251-11-11-01/004-24-15 od 30. travnja 2024. kojim se traži očitovanje Vijeća o mogućnosti raspolaganja dijelovima k.č.br. 132/3 i k.č.br. 132/6, obje k.o. Pešćenica z,k.č. 7720/21, z.k.č. br. 7720/70 i z.k.č.br. 7720/71, sve u vlasništvu Grada Zagreba, za kupnju nekretnina, radi formiranja nove građevinske čestice prema zahtjevu MEDIKOL GRUPE d.o.o. radi rekonstrukcije kompleksa Domaće tvornice rublja (DTR) u Specijalnu onkološku bolnicu – Medicinski centar Medikol (MCM).

2. Vijeće utvrđuje da je suglasno s raspolaganjem odnosno prodajom zemljišta navedenog pod točkom 1. ovog zaključka budući smatra da isto nije potrebno zadržati u vlasništvu Grada Zagreba jer ne postoji javni interes i Vijeće ne predviđa predmetno zemljište uvrstiti u svoje planove

3. Ovaj Zaključak dostavlja se Gradskom uredu za upravljanje imovinom i stanovanje na daljnje postupanje.


 Ad 3 - Prijedlog zaključka o prijedlogu rušenje ili sanacije i uređenja ruševnog objekta u ulici Dubrava 164, k.č br. 7703, k.o. Dubrava
0. predlagatelj: Alin Kavur
Predsjednik otvara raspravu o Prijedlogu zaključka i daje riječ predlagatelju
A. Kavur pojašnjava prijedlog te kaže da se radi o objektu u ulici Dubrava 164 kojem prijeti urušavanje pa samim time predstavlja opasnost za stanovnike u inače prometnoj ulici. Ističe da je komunalni redar rješenjem naredio vlasniku uklanjanje objekta, ali obzirom je tijekom postupka utvrđeno da u objektu imaju prijavljeno prebivalište dvije osobe  postupak je obustavljen.
I. Totić pohvaljuje inicijativu kolege A. Kavura.
U daljnjoj raspravi sudjeluju: H. Tomić, I. Totić, T. Majcan i A. Bošnjakovic.
Nakon rasprave Vijeće jednoglasno donosi


Z A K L J U Č A K
o prijedlogu rušenja ili sanacije i uređenja 
zapuštenog objekta u ulici Dubrava 164
 

1. Vijeće, temeljem prijedloga vijećnika Alina Kavura predlaže rušenje, ili sanaciju i uređenje godinama zapuštenog objekta u ulici Dubrava 164, k.č. 7703, k.o. Dubrava. Obilaskom terena uočeno je da je predmetni objekt u lošem i derutnom stanju, polurazrušen pa samim time predstavlja opasnost za stanovnike/prolaznike u inače veoma prometnoj ulici jer postoji velika opasnost urušavanja objekta (fotografija u prilogu)

2. Predmetni objekt u zemljišnim knjigama vodi se kao čestica s više suvlasnika, društvenih i privatnih, a komunalno redarstvo Grada Zagreba se po prijavi očitovalo da nisu nadležni odnosno da  ne postoje pravne pretpostavke za vođenje postupka te da je tijekom postupka utvrđeno da je u objektu prijavljeno prebivalište dviju osoba. 

3. Obzirom na navedeno, Vijeće predlaže Državnom inspektoratu, Sektoru za nadzor građenja da sukladno svojim ovlastima utvrdi postoji li povredu zakona ili propisa te poduzme potrebne mjere kako bi se žurno reagiralo te izbjegla opasnost za stanovništvo.
 
4. Ovaj Zaključak dostavlja se Državnom inspektoratu, Sektoru za nadzor građenja. 
           

Ad 4 - Prijedlog zaključka o prijedlogu osoba za obavljanje poslova domara u objektima mjesne samouprave za razdoblje srpanj – prosinac 2024.
predlagatelj: predsjednik Vijeća

Predsjednik otvara raspravu o Prijedlogu zaključka. 
H. Tomić predlaže da se sklope ugovori za domare za razdoblje od tri mjeseca obzirom nismo sigurni hoćemo li ostati bez objekata mjesnih odbora na dulji rok od šest mjeseci.
U daljnjoj raspravi sudjeluju P. Atanasoski, A. Bošnjaković, A. Penava Pejčinović i T. Majcan.
Predsjednik daje na usvajanje prijedlog H. Tomića da se ugovori s domarima sklope na razdoblje od tri mjeseca.
Nakon utvrđenog glasovanja utvrđeno je da prijedlog nije prošao.
Predsjednik daje Prijedlog zaključka na glasanje. 
 Vijeće s 9 glasova „ZA“, 3 glasa „PROTIV“ i jednim glasom „SUZDRŽAN“  donosi


Z A K L J U Č A K
o prijedlogu osoba za obavljanje poslova domara 
u objektima mjesne samouprave za razdoblje srpanj - prosinac 2024.


1. Vijeće predlaže da se sklope ugovori o povremenim poslovima za domare u objektima mjesne samouprave za razdoblje srpanj - prosinac 2024. sa dosadašnjim  domarima na lokacijama:

1. Objekt MS Čulinec, Badema 2a – domar Ana Maruna
1. Objekt MS „Ivan Mažuranić“, Vrpoljska 10 – domar Tomo Benčec 
1. Objekt MS Novi Retkovec, Aleja javora 23 (objekt I) i Dubrava 238 (objekt II) – domar Željko Ščurić 
1. Objekt MS Resnički gaj, Čulinečka c. 230 – Ružica Štaba 
1. Objekt MS „30. svibnja 1990.“, Vinodolska 23  – domar Zlatko Holenda
1. Objekt MS Trnava, Resnički put 81 – domar Rudolf Pejić
1. Objekt MS Stari Retkovec, I. Retkovec 2a – domar Slobodan Krek


1. Ovaj se zaključak dostavlja Gradskom uredu za mjesnu samoupravu, promet, civilnu zaštitu i sigurnost na daljnje postupanje.



Ad 5 - Prijedlog zaključka o prijedlogu za boljim uređenjem protoka prometa u Banatskoj ulici
predlagatelj: predsjednik Vijeća
Predsjednik otvara raspravu o Prijedlogu zaključka.
 Bez rasprave Vijeće jednoglasno donosi


Z A K LJ U Č A K
o zahtjevu za boljim uređenjem protoka prometa u Banatskoj ulici

1. Razmotren je Zaključak Vijeća Mjesnog odbora Donja Dubrava  kojim traže analizu odvijanja prometa u Banatskoj i okolnim ulicama obzirom je utvrđen problem  protoka prometovanja radi nepropisno parkiranih vozila na kolnicima.

2. Vijeće predlaže da prometno redarstvo češće provodi zakonom predviđene mjere i sankcije na području Banatske, Kraljevčanske, Kanarinske, Štefanovečke kao i  susjednih ulica  nad motornim vozilima koja su nepropisno parkirana na kolnicima što otežava odvijanja prometa i predstavlja opasnost za pješake osobito stoga što se u obuhvatu tih ulica nalaze osnovna škola i dječji vrtić.

3. Budući je jedan od zahtjeva poboljšanje sigurnosti prometovanja u predmetnim ulicama Vijeće predlaže da stručni djelatnici iz Gradskog ureda za mjesnu samoupravu, promet, civilnu zaštitu i sigurnost naprave izvid te predlože rješenja za kvalitetnije odvijanje prometa na predmetnoj lokaciji. 

4. Ovaj Zaključak dostavlja se Gradskom uredu za obnovu, izgradnju, prostorno, uređenje, graditeljstvo, komunalne poslove i promet, Sektoru za prometno i komunalno redarstvo  i Gradskom uredu za mjesnu samoupravu, promet, civilnu zaštitu i sigurnost, Sektoru za promet.


Ad. 6. - Donošenje zaključaka o davanju mišljenja po članku 86. Statuta Grada Zagreba na: 
0. predlagatelj: predsjednik Vijeća

a) Prijedlog odluke o izmjenama i dopunama Odluke o prihvaćanju prijenosa osnivačkih prava nad ustanovom Upravljanje sportskim objektima na Grad Zagreb i obavljanju osnivačkih prava i obveza

Predsjednik otvara raspravu. Bez rasprave Vijeće jednoglasno donosi


             Z A K L J U Č A K
o davanju mišljenja o Prijedlogu odluke o izmjenama i dopuni Odluke o prihvaćanju prijenos osnivačkih prava nad ustanovom Upravljanje sportskim objektima na Grad Zagreb i obavljanju osnivačkih prava i obveza


1. Vijeće Gradske četvrti Donja Dubrava razmotrilo je Prijedlog odluke o izmjenama i dopuni Odluke o prihvaćanju prijenosa osnivačkih prava nad ustanovom Upravljanje sportskim objektima na Grad Zagreb i obavljanju osnivačkih prava i obveza te na isti nema primjedbi i prijedloga.

1. Ovaj će zaključak biti upućen Stručnoj službi Gradske uprave.

Predsjednik otvara raspravu. Bez rasprave Vijeće jednoglasno donosi


b) Prijedlog odluke o izmjenama i dopunama i dopuni Odluke o prihvaćanju prijenosa osnivačkih prava nad URIHO-m-Ustanovom za profesionalnu rehabilitaciju i zapošljavanje osoba s invaliditetom s Hrvatskog saveza gluhih i nagluhih na Grad Zagreb i obavljanju osnivačkih prava i obveza

             Z A K L J U Č A K
o davanju mišljenja o Prijedlogu odluke o izmjenama i dopuni Odluke o prihvaćanju prijenosa osnivačkih prava nad URIHO-m-Ustanovom za profesionalnu rehabilitaciju i zapošljavanje osoba s invaliditetom s Hrvatskog saveza gluhih i nagluhih na Grad Zagreb i obavljanju osnivačkih prava i obveza


1. Vijeće Gradske četvrti Donja Dubrava razmotrilo je Prijedlog odluke o izmjenama i dopuni Odluke o prihvaćanju prijenosa osnivačkih prava nad URIHO-m-Ustanovom za profesionalnu rehabilitaciju i zapošljavanje osoba s invaliditetom s Hrvatskog saveza gluhih i nagluhih na Grada Zagreb i obavljanju osnivačkih prava i obveza te na isti nema primjedbi i prijedloga.

1. Ovaj će zaključak biti upućen Stručnoj službi Gradske uprave.



Ad 7 -  Pitanja, prijedlozi i obavijesti
A. Bošnjaković pita koja je svrha postavljenih kamera u Osječkoj ulici i funkcija istih, te ponovno postavlja pitanje postavljeno i na 26. i 35. sjednici, zašto su u objektu MO „30. svibnja 1990.“  potrebni zaštitari i koliko oni koštaju Grad.
M. Nakić smatra da su kamere postavljene za nadzor prometa  kao i zbog nepropisnog odlaganja otpada. Što se tiče pitanja o zaštitarima odgovara da je požurnica poslana nakon 35. sjednice na koju još nismo dobili odgovor. 
N. Horvatić pojašnjava svoje vijećničko pitanje koje je poslao i u pisanom obliku a koje se odnosi na koordinirano kršenje prometnih propisa i ometanje javnog reda i mira bukom u Kutjevačkoj ulici. 
A. Penava Pejčinović postavlja pitanje u svezi Akademskog saveza Dubrave, te napominje da je  na 22. sjednici osnovan Akademski savez zajedno s VGČ Gornja Dubrava. Pita zašto nakon više od godinu dana  nakon osnutka Vijeće nema  informacije tko su članovi savjeta, koja su mu područja djelovanja, koje aktivnosti provodi te na koji način komunicira s vijećem i javnošću, te ima li Statut te obavezu izvještavati  Vijeće o svojim aktivnostima. 
A. Kavur izvještava da je prisustvovao sastanku/delegiran od predsjednika Vijeća na kojem su bile dvije teme bitne za GČ Dubravu, a to je gradnja šetnice uz prugu i gradnja ŠRC Sopnička. Obavještava prisutne o pojedinostima sa sastanka.
I. Kavur izražava nezadovoljstvo s radom komunalnog redarstva. Obavještava da su građani isto tako jako nezadovoljni jer učestalo prijavljuju komunalne probleme na koje se komunalci oglušuju te ništa ne poduzimaju. Traži da se uputi službeni nalog komunalnom redarstvu da se ukloni kamp prikolica koja je duže vrijeme parkirana na nedavno sagrađenom parkiralištu te zauzima dva parkirna mjesta te da se isto tako s parkirališta uklone dva parkirana vozila koja su u raspadnutom stanju. 
A. Kavur pita tko je zadužen za popis inventara u MO Trnava obzirom su izneseni ormari i stolovi na novu lokaciju a  i nestale su lopate iz objekta.
M. Nakić odgovara da djelatnici našeg Ureda vode inventuru/evidenciju o namještaju i ostalom inventaru u objektima mjesnih odbora. Kaže da je namještaj koji je bio u funkciji preseljen u MO Trnava, Resnički put 81. Dodaje  da su lopate također premještene u MO Trnava,  Resnički put 81.  
A. Bošnjaković obavještava da je pozvan kao svjedok na sud 25. 10. 2024, a vezano za južnu parcelu pored MO „30. svibnja 1990.“ 
Predsjednik poziva prisutne da povodom obilježavanja Dana državnosti prisustvuju polaganju vijenaca kod spomenika poginulim hrvatskim braniteljima kod Narodnog sveučilišta Dubrava 29. svibnja 2024. 
H. Tomić obavještava o održavanju ZAGI turnira u NK Čulincu.
M. Nakić obavještava da će se 20. lipnja 2024. u Perivoju Ivane Brlić Mažuranić održati tradicionalna manifestacija Ivanje u Dubravi. 

Predsjednik zaključuje sjednicu u 16,55 sati.

KLASA: 024-08/24-002/136	
URBROJ: 251-13-11-4/003-24-2
Zagreb, 23. svibnja 2024.


Zapisnik sastavila:
Marijana Lepur, v.r.

Predsjednik
Vijeća Gradske četvrti
  Donja Dubrava
[bookmark: _GoBack]                                                                                                   Trpimir Majcan, prof., v.r.

